Mga guho ng Cagsawa

Ang mga Guho ng Cagsawa (minsang binaybay rin bilang Kagsawa o Cagsaua, ) ay mga labí ng simbahan ng Cagsawa, isang simbahang Pransiskano noong ika-16 na dantaon. Matatagpuan ito sa barangay Busay, Daraga sa lalawigan ng Albay, Kabikulan, Pilipinas. Bahagi ito ng Liwasang Cagsawa, at kapuwang pinoprotekta at pinapanatili ito ng pamahalaang bayan ng Daraga at ng Pambansang Museo ng Pilipinas. Ito ang isa sa mga pangunahing destinasyong panturismo sa buong Kabikulan. Kinilala ito ng  ITB Berlin  o Internationale Tourismus-Börse Berlin, isa sa pangunahing mga eksibit ng paglalakbay sa mundo na nakabase sa Berlin, bilang isa sa mga bibisitahing lugar sa Asya. Di-kalayuan matatagpuan ang Bulkang Mayon.

Unang itinayo ito sa bayan ng Cagsawa (kasalukuyang bahagi ng Daraga) noong 1587 ngunit sinunog ito ng mga piratang Olandes noong 1636. Muli itong itinayo ni Padre Francisco Blanco noong 1724, subalit nawasak ito, kasama na ang bayan ng Cagsawa, noong Pebrero 1, 1814, sa kasagsagan ng pagputok ng Bulkang Mayon.

Mga sanggunian

Kaurian:Mga destinasyong pang-turismo sa Pilipinas